મોસ્કોઃ ઓસ્ટ્રેલિયન ઓપન દરમિયાન ડ્રગ્સ ટેસ્ટમાં નિષ્ફળ રહેલી મહિલા ટેનિસ સ્ટાર મારિયા શારાપોવા રિયો ઓલિમ્પિકમાં રમે તેવી શક્યતાઓનું નિર્માણ થયું છે. આ અંગેની જાણકારી ઓલિમ્પિક સમિતિએ પોતાની વેબસાઇટ પર આપી છે. રશિયાના ટેનિસ મહાસંઘે આશા વ્યક્ત કરી છે કે મારિયા શારાપોવા રિયો ઓલિમ્પિક ૨૦૧૬માં ભાગ લઈ શકશે. આ પહેલાં વર્લ્ડ એન્ટી ડોપિંગ એજન્સી (વાડા)એ કહ્યું હતું કે તા. ૧ માર્ચ પહેલાં જે ખેલાડીઓનો ડોપિંગ ટેસ્ટ લેવામાં આવ્યો હતો અથવા તેના નમૂનામાં એક માઇક્રોગ્રામથી ઓછું મેલડોનિયમ મળ્યું હોય તો એ માન્ય ગણાશે અને ખેલાડી પર કોઈ જાતનો પ્રતિબંધ નહીં લાગે.